વીક-એન્ડ હોમ માટેના વિકલ્પોમાં છેલ્લા કેટલાક સમયથી મુરબાડ બહુ લોકપ્રિય બની રહ્યું છે. થાણેથી પચાસ કિલોમીટર દૂર આવેલું મુરબાડ આમ તો ખેતી પર નભતો વિસ્તાર છે. આ વિસ્તાર પુણે-તળેગાંવ રોડ તથા કર્જત સાથે સારી રીતે જોડાયેલો છે. અહીં તમને ફાર્મહાઉસના પ્લૉટ તેમ જ બંગલો ખરીદવાના વિકલ્પ મળે છે. મુરબાડની પ્રૉપર્ટી માર્કેટ વિશે વાત કરતાં મધુસૂદન ગ્રુપના મૅનેજિંગ ડિરેક્ટર આદિત્ય જજોડિયા કહે છે, ‘મુરબાડ-કર્જત હાઇવે પર મધુસૂદન હેરિટેજ અને મધુસૂદન વૅલી એમ અમારા બે પ્રોજેક્ટ ચાલી રહ્યા છે. અહીંનો સૌથી મોટો ફાયદો મુરબાડ-કર્જત સ્ટેટ હાઇવેની સુવિધા છે અને આ હાઇવેને પહોળો કરવા માટે સરકારી મંજૂરી પણ મળી ગઈ છે.’